Էմրե Բելեզողլու

**Էմրե Բելեզողլու** (, ), թուրք ֆուտբոլիստ, կիսապաշտպան։ Հանդես է եկել Թուրքիայի հավաքականում։ Ընդգրկված է ՖԻՖԱ 100 ցուցակում։

## Անձնական կյանք
Բելեզողլուն ծնվել է 1980 թվականի սեպտեմբերի 7-ին Ստամբուլում։ Էմրե-Բելեզ նախապապը ծագումով Դաղստանի Միսկինջա գյուղից էր, ազգությամբ լեզգին է։ 18 տարեկանում Բելեզը Իմամ Շամիլի գերությունից հետո տեղափոխվել է Ստամբուլ, ընդունել է օսմանյան հպատակությունը, անցել զինվորական ծառայության և շուտով ամուսնացել։

## Կարիերա
12 տարեկանից Էմրեն պարապել է «Զեյթինբուրնուսպոր» ակումբում, 14 տարեկանից՝ «Գալաթասարայի» պատանեական թիմում։ Էմրեյի կարիերայի համար քիչ բան չի արել ստամբուլցիների այն ժամանակավա գլխավոր մարզիչ Ֆաթիհ Թերիմը։ 1996-1997 թվականներին մրցաշարի վերջում «Բեշիքթաշի» հետ խաղում  2։2 հաշվի ժամանակ Էմրեն դուրս է եկել փոխարինման, և վերջինս խփել է հաղթական գնդակը «Գալաթասարայի» դարպասը։ Ընդամենը հինգ տարվա ընթացքում Էմրեն «Գալաթասարայի» կազմում նվաճել է երկրի չորս առաջնություն, երկրի երեք գավաթ, ՈՒԵՖԱ Եվրոպայի Լիգայի գավաթ և ՈՒԵՖԱ Սուպեր գավաթ:

Ֆուտբոլիստով հետաքրքրված են եղել Միլանի «Ինտերը» և մի շարք այլ ակումբներ: 2001-2002 մրցաշրջանը Բելեզողլին սկսել է Իտալիայում։ Այնտեղ նա ստացել է «Բոսֆորի Մարադոնա» մականունը։ Բազմաթիվ հանդիպումներ է անցկացրել միլանյան ակումբի կազմում, նրա հետ նվաճել Իտալիայի գավաթը, 2002-2003 մրցաշրջանում ճանաչվել է «Ինտերի» լավագույն ֆուտբոլիստ: 2004-2005 մրցաշրջանում հազվադեպ է խաղադաշտ դուրս եկել բազմաթիվ վնասվածքների պատճառով։

2004 թվականին ընդգրկվել է ՖԻՖԱ 100-ի ցանկում։

2005 թվականին 3,8 միլիոն ֆունտով տեղափոխվել է «Նյուքասլ Յունայթեդ»: Անգլիական թիմում ամբողջությամբ բացվել նրան խանգարել են վնասվածքները։

Էմրեն Թուրքիայի հավաքականի խաղացող է 2000 թվականից։ Նա հավաքականի հետ 3-րդ տեղն է գրավել Ճապոնիայում և Կորեայում կայացած աշխարհի 2002 թվականի առաջնությունում։ Ընդհանուր առմամբ ազգային թիմի կազմում անցկացրել է ավելի քան 70 հանդիպում։  2008 թվականին Ստամբուլում Բելգիայի հավաքականի հետ խաղից առաջ կռվել է Կազանի «Ռուբինի» առաջատար Գյոքդենիզ Կարադենիզի հետ։

Անգլիայում Էմրեն 3 անգամ մեղադրվել է ռասիստական արտահայտությունների մեջ։ Շվեցարիայի հետ անցումային խաղերից հետո ԱԱ-2006-ին դուրս գալու իրավունքի համար ծեծկռտուքի պատճառով որակազրկվել է 6 խաղով։ Ավելի ուշ ՖԻՖԱ-ն կրճատել է ժամկետը մինչև 4 խաղ։ Էմրեն իրեն դրսևորել է որպես չափազանց իմպուլսիվ խաղացող։

2008 թվականի հուլիսին Էմրեն 4 տարվա պայմանագիր է կնքել թուրքական «Ֆեներբահչեի» հետ։ Պայմանագրի մանրամասները չեն բացահայտվել։

2012 թվականի մայիսի 29-ին երկամյա պայմանագիր է կնքել Մադրիդի «Ատլետիկոյի» հետ։ 2012 թվականի հոկտեմբերի 25-ին խփել է առաջին գոլը Մադրիդի «Ատլետիկո» թիմի կազմում։

2013 թվականի հունվարի 31-ին ֆուտբոլիստը վերադարձել է «Ֆեներբահչե»։ Պայմանագիրը կնքվել է մինչև 2015 թվականի հունիսի 30-ը։  Ակումբի կազմում նորամուտը նշել է 2013 թվականի հունվարի 24-ին՝ 11 մետրանոցից գոլ խփելով։

2020 թվականին հայտարարել է իր կարիերայի ավարտի մասին։

## Ձեռքբերումներ

### Թիմային
«**Գալաթասարայ»**

* Թուրքիայի չեմպիոն՝ 1996-1997, 1997-1998, 1998-1999, 1999-2000
* Թուրքիայի գավաթակիր՝ 1995-1996, 1998-1998, 1999-2000
* Թուրքիայի Սուպերգավաթակիր՝ 1997
* ՈւԵՖԱ գավաթակիր՝ 1999-2000
* ՈւԵՖԱ սուպերգավաթակիր՝ 2000

«**Ինտեր»**

* Իտալիայի գավաթակիր՝ 2004-2005

**«Նյուքասլ Յունայթեդ»**

* Ինտերտոտոյի գավաթակիր՝ 2006

**«Ֆեներբահչե»**

* Թուրքիայի չեմպիոն (**2**)՝ 2010-2011, 2013-2014
* Թուրքիայի գավաթակիր՝ 2011-2012, 2012-2013
* Թուրքիայի Սուպերգավաթակիր՝ 2009,2014

**«Ատլետիկո» Մադրիդ**

* Իսպանիայի գավաթակիր՝ 2012-2013
* ՈւԵՖԱ Սուպերգավաթակիր՝ 2012

**Թուրքիայի հավաքական**

* Աշխարի առաջնության բրոնզե մեդալակիր՝ 2002
* Եվրոպայի առաջնության բրոնզե մեդալակիր՝ 2008

### Անձնական

* ՖԻՖԱ-ի դասակարգման աղյուսակ 100։

## Ծանոթագրություններ

## Արտաքին հղումներ

* Страница на сайте «Футболисты мира»
* Биография Эмре Белёзоглу на сайте «123 Football Stats»

Կատեգորիա:ՖԻՖԱ 100
Կատեգորիա:Թուրք ֆուտբոլիստներ